b'\n_START_ARTICLE_\nHalikon Meisala\n_START_PARAGRAPH_\nHalikon Meisala on kyl\xc3\xa4 entisen Halikon kunnan alueella Halikonlahden rannalla Salossa. Kyl\xc3\xa4 sijaitsee Soikvuoren ja Mustamets\xc3\xa4n m\xc3\xa4kien ja Purilanjoen v\xc3\xa4lisess\xc3\xa4 laaksossa. Kyl\xc3\xa4ss\xc3\xa4 on muutamia maatiloja. Kyl\xc3\xa4n nimi oli viel\xc3\xa4 ennen vuoden 2009 kuntaliitosta pelkk\xc3\xa4 Meisala, mutta se muutettiin Halikon Meisalaksi erotuksena kaupungissa sijaitsevaan toiseen kyl\xc3\xa4\xc3\xa4n, mink\xc3\xa4 nimeksi tuli Paimion Meisala._NEWLINE_Meisalan keskell\xc3\xa4 on vanha Meisalan tila. Kyl\xc3\xa4 on kuulunut suomalaisen vero-oikeuden piiriin, joten se on perustettu ennen 1300-lukua. Meisalalla on ollut my\xc3\xb6s tyt\xc3\xa4rkyl\xc3\xa4 Kynepp\xc3\xa4lahti, joka on liitetty takaisin Meisalaan. Kyl\xc3\xa4n kantatila p\xc3\xa4\xc3\xa4tyi 1500-luvulla Vuorentaan kartanon haltuun panttilainana ja siirtyi 1600-luvulla puustelliksi. My\xc3\xb6hemmin tila siirtyi valtiolle. Meisalasta tuli itsen\xc3\xa4inen tila vasta 1940-luvun lopulla. Kantatilaan kuului kolme torppaa; Purila, Kiikala ja M\xc3\xa4enala, jotka ovat edelleen kyl\xc3\xa4ss\xc3\xa4 maatiloina._NEWLINE_Meisalassa sijaitsevat Lehtiniemen leirikeskus ja Vaisakon suojeltu lehtoalue.'